open-index/open-wikipedia-markdown huggingface dataset:
Tele-Semana

**Tele-Semana** er et latinamerikansk multimedia mediehus og en web-portal som fokuserer på telekomindustrien i verdensdelen, grunnlagt i 2003. Tele-Semana har mer enn 12&nbsp;000 abonnenter blant ledere og investorer innen telekom, innholdsindustrien og TV-industrien i Latin-Amerika.

## Eksterne lenker
* Tele-Semana hjemmeside
Sørbindalen

**Sørbindalen** er en del av Bindal kommune i Helgeland, Nordland, på sørsiden av Bindalsfjorden.

Administrativt sognet Sørbindalen til Nordre Trondhjems amt, men dette ble avviklet i 1852, da hele herredet ble lagt til Nordland.

## Referanser
Vormstad

**Vormstad** er en bygd i Orkland kommune i Trøndelag som ligger mellom Fannrem og Svorkmo. Elven Vorma renner ut i Orkla i Vormstad, noe som har gitt stedet sitt navn. Fylkesvei 65 går gjennom Vormstad. Stedet er spesielt kjent for det gode laksefisket i elva Orkla. Bygda ble regnet av Statistisk sentralbyrå som et tettsted inntil 2012, da beregningsmetodikken ble endret.

## Referanser
Mobile Payments

**Mobile Payments** er et britisk mediehus som utgir et papirbasert magasin og et nyhetsbrev i PDF-format, med fokus på betalingstjenester over mobil. Målgruppen er teleselskaper, tjenesteleverandører, IT-selskaper, banker og kortselskaper som utvikler tjenester for *m-commerce* og *m-payment*.

## Eksterne lenker
* Mobile Payments hjemmeside
Fylkesvei 8120

**Fylkesvei 8120** går mellom Prestebukta og Kirkenes sykehus i Kirkenes.

Frem til 2019 hadde veien betegnelsen fylkesvei 366 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Teleco

**Teleco** er et brasiliansk mediehus og en web-portal for telekomindustrien, med utgivelser på portugisisk. Artiklene dekker teknologi, finans og business innen bredbånd, telefoni og mobil. Tematisk er nyhetsfokuset på Brasil og Latin-Amerika. Et digitalt nyhetsbrev når ukentlig ut til 37&nbsp;000 ledere innen telekom og investorer.

## Eksterne lenker
* Teleco hjemmeside
Telecom Asia

**Telecom Asia** er et asiatisk mediehus som utgir nyheter, studier og virksomhetsetterretning om telekomindustrien i Asia og Oseania. Det er registrert i Hongkong.

Selskapet utgir både *Telecom Asia* og *Wireless Asia*, magasiner som dekker henholdsvis henholdsvis teleindustrien og mobilindustrien på det asiatiske kontinentet.

Antall abonnenter er 119.000 ledere innen telekom, og investorer. Telecom Asia er publiseringspartner for nyheter ved mer enn 80 telekom-events i Asia hvert år.

## Eksterne lenker
* Telecom Asia hjemmeside
Telecom Era

**Telecom Era** er et indisk nyhetshus som utgir et papirbasert magasin og driver en web-basert digital nyhetstjeneste for telekomindustrien i India. Magasinet har hovedkontorer i Dehradun og er det eneste telekom-nyhetsorganet i India.

## Eksterne lenker
* Telecom Eras nettsted
Telefonia y Communicaciones

**Telefonia y Communicaciones** er et spansk mediehus grunnlagt i 1994. Det publiserte fra oktober 2014 frem til juni 2019 det digitale magasinet  *Telefonia y Communicaciones* (TyC).

*TyC* startet magasinet i 1994, og et digitalt nyhetsmagasin i 1997. Distribusjonen skjer gjennom abonnement, direkte kanaler, messer, kongresser og events.

## Referanser


## Eksterne lenker
* Telefonia y Communicaciones hjemmeside
Total Telecom

***Total Telecom*** er et britisk forretningsmagasin med papir- og nett-basert nyhetstjeneste for telekomindustrien, med særlig fokus på økonomi og finansnyheter for bransjen. Lesertallet for det månedlige papirmagasinet er 50&nbsp;000, mens nettsiden har en leserkrets på 105&nbsp;000 unike brukere månedlig. Det utgis også et daglig e-nyhetsbrev.

## Referanser


## Eksterne lenker
* Magasinets hjemmeside
Arendals Borgerlige Militære

**Arendal Borgerlige Militaire 1805** er en forening i Arendal som arbeider med å levendegjøre byens forsvarshistorie, spesielt den som er knyttet til Napoleonskrigene og den historiske perioden mellom 1790 og 1815. Foreningens medlemmer deltar aktivt under festivalen Kjæmpestaden som arrangeres hver sommer. 

Den historiske bakgrunn for foreningen er de borgerlige soldater som tjenestegjorde i Borgervæpningen i Arendal, og i Kystværnet. En rekke andre aktører deltar også i foreningens arbeid, bl.a. de sivile embetsmenn og byborgerne. Foreningens medlemmer opptrer i tidsriktige uniformer og med tilnærmet korrekte våpen. 

I 2007 avhold Arendal Borgerlige Militaire det første årlige ballet, 80 gjester deltok på Arendal gamle rådhus. Det ble lest opp hilsen ifra Det kongelige slott, signert Harald R.

## Eksterne lenker
* 
*
Søramerikansk humlemalle

**Søramerikansk humlemalle** er en art i gruppen Pseudopimelodidae. Det er en fisk som lever i Venezuela og Colombia. 
Den blir opptil 5,5 cm lang og ligner på tre av sine slektninger; *[[Microglanis poecilus]]*, *[[Microglanis secundus]]* og *[[Microglanis parahybae]]*. Det er forskjeller i fargemønstrene, spesielt på haleroten og halefinnen.
Humlemalle lever i hurtigstrømmende ferskvann med en hardhet på 6-8 °dH, en pH mellom 6,0 og 7,5 og en temperatur mellom 22 og 26 °C. 
Den lever av insekter, hovedsakelig maur.

## Eksterne lenker
*
Bulk-Richardson-tallet

**Bulk-Richardson-tallet** er et dimensjonsløst tall i meteorologi som er et mål på forholdet mellom vertikal stabilitet i atmosfæren og vertikalt vindskjær. Det representerer forholdet mellom turbulens dannet av oppvarming av jordoverflaten og turbulens dannet av vertikalt vindskjær. I praksis avgjør tallet om konveksjon er fri eller tvungen. Høye verdier indikerer ustabilt og/eller svakt vindskjær, mens lave verdier indikerer svakt ustabilt og/eller kraftig vertikalt vindskjær. Hovedsakelig er verdier mellom 50 og 100 ideelle forhold for å få dannet superceller. 

## Se også
*Obukhov-lengden
*Richardson-tallet
Havmann

**Havmann** (av norrønt hafsmaðr) er i norsk folketro en sjøvette som er halvt mann, halvt fisk; oventil ser den ut som et bredskuldret menneske, uten armer og med langt, tynt hår og skjegg, nedentil har den fasong som en fisk. I det norske læreskriftet Kongespeilet fra 1200-tallet er havmannen omtalt som **hafstrambr**. Beskrivelser om havmenn forekommer ellers særlig i nordnorske sagn.

Havmannen er havfruens motpol, men de har mange egenskaper felles. Det er også store likhetstrekk i tradisjonene om havmann og marmæle, «liten havmann» (*marmennil* på norrønt) som er omtalt som spådomskyndig i landnåmabok og i fornaldersagaene. Mye tyder på at forestillingene bygger på en sammenblanding mellom flere sjøvetter. I likhet med draugen er havmannen vanligst å se i forbindelse med uvær. Så fiskerne havmannen, kunne de vente seg storm og dårlig vær, men den er ikke i like stor grad som draugen satt i sammenheng med drukningsulykker.

Mottar den hjelp fra fiskerne kan havmannen i takknemlig røpe gode fiskemed. Meddeler havmannen seg om noe, skjer dette som oftest på rim. Liksom hos innlandstradisjonens underjordiske vil også sjøvettene sørge for å belønne folks velgjerninger mot dem.

En skal ikke se bort fra at synet av sel og hvalross langs kysten kan ha påvirket, styrket og formet tradisjonen om havmenn og marmæler.

På Shetland og Orknøyene fantes det et skapning ifølge folketroen, en silkie, som var en mann på land men kunne omvandle seg til en sel i sjøen. Denne skapningen er blant annet omtalt i den gamle folkesangen The Great Silkie of Sule Skerry.

I gresk mytologi finner man Triton, sønn av havguden Poseidon og havgudinna Amfitrite, som var halvt menneske og halvt fisk; mannlig overkropp med en eller to fiskehaler.

## Eksempler på liknende vannvetter

Fil:Curious Myths p 495 Oannes.jpg|Oannes, en vannskikkelse som ifølge mesopotamisk mytologi grunnla sivilisasjonen.
Fil:Romanesque capital, Merman, Unterlinden Museum, Colmar.jpg|Gammelt relieff av en havmann utstilt i Unterlinden Museum i Colmar i Frankrike
Fil:Merman.jpg|En havmann funnet i Østersjøen 1531 ifølge Johann Zahns *Specula physico- mathematico-historica notabilium ac mirabilium sciendorum* utgitt i 1696 i Augsburg i Tyskland.
Fil:SekienNingyo.jpg|En ningyo, et «fiskemenneske» fra japansk folketro. Tegning fra 1780
Fil:Galéria mesta Bratislavy11.jpg|Triton og en nymfe

## Se også
* Overnaturlige vesner
* Hafgufa, norrønt havmonster
* Margyge (margygre), norrøn havfrue
* Marmæle, spådomskyndig «liten havmann» omtalt i landnåmabok og i fornaldersagaene
* Draug, gjenferd, særlig etter en druknet 
* Nøkken, en ferskvannsvette i nordeuropeisk folketro
* Vannguddommer
* Protevs, havgud i gresk mytologi
* «Havmannen», en skulptur i Mo i Rana

## Eksterne lenker
* Kapittelet ''Marmælen og havmannen'' i Olav Bøs ''Trollmakter og godvette'' (Samlaget, 1987, søkbar digitalkopi, side 126–131)
Obukhov-lengden

**Obukhov-lengden** eller **Monin-Obukhov-lengden** er høyden over bakken der turbulens produsert av vertikalt vindskjær er i balanse med stabile luftforhold som motvirker oppdrift. Det vil si høyden der Richardson-tallet er lik 1:


L = - \frac{u^3_*\bar\theta_v}{kg(\bar w^'\bar\theta^'_v)}


der u_* er friksjonsfarten, \bar\theta_v er den gjennomsnittlige potensielle virtuelle temperaturen, \bar w^' er perturbasjonen av skalar fart, g er tyngdeakselerasjonen og \theta_* er en potensiell temperaturskala (k). Dette kan gjøres enklere ved å bruke likhetsteoritilnærmingen:

(\overline{w^'\theta^'_v})_s\approx-u_*\theta_*

som gir:

L = \frac{u^2_*\bar\theta_v}{kg\theta_*}

Parameteren \theta_* er proporsjonal med \bar \theta_v (z_r) - \bar \theta_v (z_{0,h}) som er den vertikale forskjellen i potensiell virtuell temperatur. Jo større \bar \theta_v  ved høyden Z_{0,h} i forhold til verdien ved høyden Z_r, desto mer negativ er endringen av  \bar \theta_v med høyden, og desto større er instabiliteten i overflatelaget. I slike tilfeller er *L* litt negativ, siden den er omvendt proporsjonal til u_*. Når *L* er litt negativ så er \frac{z}{L} mye negativ. Slike verdier av \frac{z}{L} gir stor instabilitet på grunn av oppdrift. Positive verdier av \frac{z}{L} samsvarer med økende \bar \theta_v med høyden og stabil lagdeling.
Wireless Week

**Wireless Week** er et amerikansk, internasjonalt mediehus som utgir et 14-dagers magasin, web-nyheter, daglig e-nyhetsbrev og studier og rapporter om trådløse tjenester og telekom. Tematisk er fokuset både på finans, business, teknologi og markedstrender innen hardware, software, applikasjoner, nettverk, operatører og andre selskaper.

## Eksterne lenker
* Wireless Week
Richardson-tallet

**Richardson-tallet** (Ri) er et dimensjonsløst tall oppkalt etter Lewis Fry Richardson. Tallet uttrykker forholdet mellom potensiell og kinetisk energi.

: Ri = {gh\over u^2} 

der *g* er tyngdeakselerasjon, *h* en representativ vertikal lengdeskala, og *u* en representativ fart. 

I strømmer der tetthetsforskjellene er små (Boussinesq-approksimasjon), er det vanlig å bruke den reduserte tyngden *g’ * og man får da det densimetriske Richardson-tallet

: Ri={g' h\over u^2} 


som ofte blir brukt i atmosfæren eller i havstrømmer.

Dersom Richardson-tallet er mye mindre enn 1, er ikke oppdriften viktig for strømmen. Hvis det er mye større enn 1 er oppdriften dominerende (på den måten at der er nok kinetisk energi til å homogenisere væskene). 
Når Richardson-tallet har størrelsesorden lik 1 er strømmen sannsynligvis drevet av oppdrift, og energien i strømmen kommer fra den potensielle energien som opprinnelig er i systemet.

## Luftfart
Innen luftfart er Richardson-tallet et grovt mål på luftturbulens. Verdiene er vanligvis mellom 10 og 0,1 og verdiene under 1 indikerer kraftig turbulens.

## Oseanografi
I oseanografi får Richardson-tallet en mer generell form som tar med effekten av lagdeling. Det er et viktig mål for mekaniske effekter og tetthetseffekter i en vannsøyle. 

:Ri  = N^2/(du/dz)^2 

der N er Brunt-Väisälä-frekvensen.

Richardson-tallet definert over er alltid positivt. En imaginær verdi av *N* indikerer ustabile tetthetsgradienter med aktiv konvektiv omveltning. I slike tilfeller gir ikke *N* kvantitativ mening, og størrelsen av negative Ri har vanligvis ikke interesse. Når Ri er lite (vanligvis mindre enn 1/4) er fartsskjæret stort nok til at en væske kan slutte å være stabil og lagdelt, og man kan få noe blanding. Når Ri er stort blir turbulens vanligvis motvirket av lagdelingen. 

## Referanser
Uten ondskap

***Uten ondskap*** (originaltittel: *Absence of Malice*) er en amerikansk dramafilm fra 1981 med Paul Newman i hovedrollen. Regi er ved Sydney Pollack.

## Handling
Myndighetene står uten spor i mordet på en kjent fagforeningsleder. Med vilje lekker de opplysninger til pressen om en fingerert mistenkt med familiære forbindelser til mafiaen de tror står bak. Dermed håper de at vedkommende skal gi dem noen spor som kan lette oppklaringen av saken. Etterhvert får saken imidlertid en vending som overhodet ikke var tiltenkt.

## Om filmen
Filmen ble nominert til flere Oscars.

## I rollene
(utvalg)
*Paul Newman –  Michael Colin Gallagher 
*Sally Field –  Megan Carter 
*Bob Balaban –  Elliott Rosen 
*Melinda Dillon –  Teresa Perrone 
*Luther Adler –  Uncle Santos Malderone

## Eksterne lenker
*
Norddistriktet (Israel)

**Norddistriktet** er et av Israels seks administrative distrikter, med et areal på 3&nbsp;324&nbsp;km² (3&nbsp;484 med både land og vann). Hvis man tar med Golanhøydene, 1&nbsp;154&nbsp;km², så kommer totalen opp i 4&nbsp;478&nbsp;km². Norddistriktets største by er Nasaret, mens administrasjonssenteret er Nof HaGalil.

Golanhøydene har fungert som et subbdistrikt av Israels Norddistrikt siden Golanhøydeloven i 1981, dette til tross for at høydenes faktiske innlemmelse ikke er anerkjent internasjonalt, og den ikke-bindende erklæringen fra FNs sikkerhetsråd (resolusjon 497) at innlemmelsen var ugyldig.

## Demografi
Ifølge Israels statistiske sentralbyrås data fra 2005:
* Total befolkning: 1&nbsp;2161&nbsp;800 (2007)
* Etnisk fordeling:
** Arabere: 622&nbsp;400 (52,5 %)
** Jøder: 523&nbsp;400 (44,2 %)
** Andre: 39&nbsp;600 (3,3 %)
* Religiøs fordeling:
** Jøder: 523&nbsp;400 (44,2 %)
** muslimer: 443&nbsp;800 (37,4 %)
** Drusere: 93&nbsp;000 (7,8 %)
** kristne: 87&nbsp;500 (7,4 %)
** Ikke klassifisert: 35&nbsp;400 (3 %)
* Befolkningstetthet: 265/km²

Norddistriktet er det eneste distriktet hvor majoriteten av innbyggerne er arabere.

## Administrative regioner

## Fotnoter

## Referanser
Gulsålet skogsnegl

**Gulsålet skogsnegl** (*Arion distinctus*) er et bløtdyr og tilhører de landlevende lungesneglene i familiegruppen skogsnegler.  Den er en av «nakensneglene» uten synlig skall.

Den er utbredt i sentrale Europa og er  innført til Norge og står på den norske Svartelisten.

## Utseende
Gulsålet skogsnegl er ganske mørk, og mellom 2-3&nbsp;cm. lang. Slimet er gult.

Gulsålet skogsnegl har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier.  De har en kappehule som er en del av åndedrettet til sneglen, og den tjenestegjør som en lunge.  Man kan lett se åpningen til kappehulen som et hull, normalt på høyre siden av kappen. Skogsnegler har åndehullet foran midten av kappa. Den kan ligne på enkelte arter i familien kjølsnegler (Limacidae), men disse  har åndehullet bak midten av kappa og en kjøl på den bakre delen av kroppen.

Den ligner mørk hagesnegl og kan forveksles med denne.

## Levevis
Gulsålet skogsnegl er vanlig i hager.  De lever for det meste av ulike plantedeler, som den spiser.  Den har ikke tenner, men en raspetunge, som den kan raspe i seg maten med.  Men den kan spise døde dyr (åtsler)  eller mindre snegler som de kommer over.

Gulsålet skogsnegl  finnes på fuktige steder med skygge. Den er aktive om natten når luftfuktigheten er høyere. Om dagen hviler den ofte undere steiner eller i tett vegetasjon. Om været blir for tørt og varmt,  lukker den åpningen til kapphulen, mest mulig for å spare på fuktigheten.

Gulsålet skogsnegl er hermafroditter (tvekjønnet). For å kunne legge egg kreves allikevel to snegler, som under paringen, befrukter hverandre.  Den legger flere hundre egg i grupper på 20-30 egg, på skyggefulle fuktige steder.  Etter noen uker klekker eggene. De nyklekkete sneglene ser ut som miniatyrer av de voksne individene.   Utviklingstiden til et voksent individ kan variere etter arten, men mellom seks og sju måneder er vanlig.

## Eksterne lenker
*
Wired

***Wired*** er et amerikansk web- og papirbasert magasin som fokuserer på IT- og trådløsindustrien, innholdsindustrien og telekommunikasjon.

## Referanser


## Eksterne lenker
*
Øst-Asia

**Øst-Asia** er ifølge FN en subregion øst i Asia som dekker et landareal på 11 560 456 km².

## Land

Følgende seks stater og to biland inngår:

Hongkong og Macao er spesielle administrative regioner tilhørende Kina.

Kina er det klart største og mest folkerike landet i regionen.

Kina er en av fem stormakter med vetorett og fast plass i FNs sikkerhetsråd.

Noen ganger benyttes Nordøst-Asia for å beskrive kun Japan og Korea.

## Økonomi

Tabellen viser landenes velstandsnivå basert på det internasjonale pengefondets rapport for året 2026:

Det foreligger ikke tall for Nord-Korea.

Gjennomsnittsverdien for verden samlet er 26 979 amerikanske dollar.

## Byer

Tabellen viser de største byene i Østlige Asia, med estimert innbyggertall i 2026:

## Befolkningsutvikling

Tabellen viser FNs prognose i 2024 for befolkningsutviklingen i Østlige Asia:

## Referanser
Akhmad Kadyrov

**Akhmad Abdulkhamidovich Kadyrov** (tsjetsjensk: **Ахмат Абдулхамидович Кадыров**) (født 23. august 1951, død 9. mai 2004) var en russisk FSB-agent som jobbet som imam i Tsjetsjenia, en periode var han også stormufti for Tsjetsjenia. Hans kallenavn var Adam. Fra 2000 var han leder for den russiskvennlige administrasjonen i landet, og 5. oktober 2003 ble han valgt til Tsjetsjenias første president.  

Han ble drept av en bombe under feiringen av en russisk militærparade på stadion i Groznyj, sammen med flere andre. Hans sønn, Ramzan Kadyrov, ble senere president i Tsjetsjenia. Av Akhmad Kadyrovs to sønner og to døtre er det bare Ramzan som fremdeles er i live. 

## Referanser
Logaritmisk vindprofil

**Logaritmisk vindprofil** er en matematisk sammenheng som blir brukt for å finne den logaritmiske profilen til vindfarten som øker med økende høyde fra bakken. 

Den logaritmiske vindprofilen er vanligvis avgrenset til de nederste 2&nbsp;000 metrene av atmosfæren (friksjonslaget eller grenselaget i atmosfæren). I den frie atmosfæren kan man bruke den geostrofiske tilnærmingen. 

Ligningen for å estimere vindfarten (uz) i høyden z (meter) over bakken er:

u_z = \frac{u_*}{\kappa} \ln \left(\frac{z-d}{z_0} \right) + \varphi(z,z_0,L) , z \ge h

der u* er friksjonsfarten (eller skjærfarten) (m s-1), κ er von Karmans konstant (~0.41), d er forflytningen fra nullplanet, z0 er ruhetslengden (i meter), og φ er en stabilitetsparameter der *L* er Obukhov-lengden. Når atmosfæren er nøytralt stabil (når luften har samme tetthet som omgivelsene) er z/L = 0 og φ faller bort.

Nullplanforskyvningen (d) er høyden i meter over bakken der vindfarten er null på grunn av hindringer som trær og bygninger. Den blir normalt satt til å være tilnærmet 2/3 av den gjennomsnittlige høyden (h) av hindringene. For eksempel, dersom man estimerer vinden over en skog med høyden h = 30 m, så er nullplanforskyvningen d = 20 m.

Ruhetslengden (z0) er et mål på ruheten til overflaten vinden strømmer over, og er mellom 1/10 og 1/30 av den hindringene på bakkens gjennomsnittlige høyde. Over flatt, åpent vann er denne verdien omtrent 0,0002 m, over en flat og åpen gressflate omtrent 0,03 m, over en åker omtrent 0,1-0,25 m og i skoglandskap 0,5-1,0 m. Verdier over 1&nbsp;m er sjeldne og indikerer svært ujevnt terreng. 

## Se også

*Planetært grenselag
Varulv (film)

***Varulv*** (originaltittel: *The ODESSA File*) er en britisk-tysk drama-thriller fra 1974 regissert av Ronald Neame. Filmens handler om en tysk journalist og hans jakt på en nazistisk gruppe kalt ODESSA. Filmen er basert på Frederick Forsyths krimroman *[[The Odessa File (bok)|The Odessa File]]* fra 1972. Hovedrollen spilles av Jon Voight.

## Handling
Året er 1963. Stedet: Hamburg, Tyskland. En eldre jødisk mann begår selvmord, og etterlater seg en dagbok som faller i hendene på en freelance journalist, Peter Miller. Dagboken dokumenterer de ubeskrivelige grusomheter, tortur og massemord som har blitt begått av SS kaptein Eduard Roschmann, som under krigen var kommandør i den beryktede utryddelsesleiren i Riga, Latvia. Miller påbegynner en personlig menneskejakt for å oppspore Roschmann, en jakt som fører ham direkte inn i hjertet av Odessa, en mektig og hemmelig organisasjon, som ble dannet av SS for å beskytte og gjenetablere dens skjulte medlemmer over alt i verden. Da Miller finner frem til Roschmann, oppdager han at den tidligere nazisten nå er leder av et våpenfirma, hvis produksjon har uhyggelige internasjonale konsekvenser.

## I rollene
*Jon Voight – Peter Miller
*Maximilian Schell – Eduard Roschmann
*Maria Schell – Frau Miller
*Mary Tamm – Sigi
*Derek Jacobi – Klaus Wenzer
*Peter Jeffrey – David Porath
*Klaus Löwitsch – Gustav Mackensen
*Kurt Meisel – Alfred Oster
*Hannes Messemer – General Richard Glücks
*Garfield Morgan – Israeli General
*Shmuel Rodensky – Simon Wiesenthal
*Ernst Schröder – Werner Deilman
*Günter Strack – Kunik
*Noel Willman – Franz Bayer
*Martin Brandt – Marx

## Referanser


## Eksterne lenker
*
The Odessa File

**The Odessa File** har flere betydninger:

* *[[The Odessa File (bok)|The Odessa File]]*, en kriminalroman fra 1972 skrevet av Frederick Forsyth.
* *[[Varulv (film)|Varulv]]* (*The Odessa File*), en tysk-britisk filmthriller fra 1974 med Jon Voight i hovedrollen. Basert på Frederick Forsyths roman med samme tittel.
Eugen Hoffmann

**Eugen Hoffmann** (født 1892 i Dresden, død 1955 samme sted) var en tysk tegner, maler og billedhogger.

Han startet som lærling ved en tapetfabrikk, og med avbrudd av krigstjeneste og -fangenskap (1915 – 1917) ble han elev og senere mesterelev i billehoggerkunst hos prof. Karl Albiker ved *Akademie für Schöne Künste in Dresden*. Han oppnådde på den tid stor anerkjennelse hos andre kunstnere. En av hans lærere kjøpte privat ett av hans arbeider.

Han meldte seg inn i det tyske kommunistpartiet i 1922, og var med i på den tid suspekt virksomhet. Dette førte til at han ble arrestert i 1933, etter den nasjonalsosialistiske maktovertakelsen. Løslatt med yrkesforbud (ikke lov å lage, stille ut eller omsette egne verker) 1936 og med på listen over entartete kunstnere i 1937. 7 verk er listet i beslagsoversikten.

Ved hjelp av blant andre Oskar Kokoschka fikk han flyktet til England i 1938 via Tsjekkoslovakia og Polen. I England livnærte han seg dels som industriarbeideer. Som kunstner og kommunist skildret han sivilbefolkningens lidelser under tysk bombing.

Han kom tilbake til Dresden i 1946, og var med på å få i gang kunsthøyskolen. I perioden 1947 til 1954 var han professor i billedhoggerkunst der, men fikk ikke fornyet engasjement. Han ble ellers skuffet over at ingen av hans forslag til utsmykning ble antatt. Samtiden anså at han var opphengt i gammel stil.

Han døde ensom og fattig i 1955.

## Referanser
Haifa-distriktet

**Haifa-distriktet** (hebraisk:  *Mehoz Ḥefa*) er et av Israels seks administrative distrikter, og omkranser byen Haifa, som også er distriktets hovedstad. Distriktets landområde er på 863&nbsp;km².

Ifølge Israels statistiske sentralbyrå var distriktets befolkning ved slutten av 2005 på 858&nbsp;000, hvorav 71,27&nbsp;% er jøder, 18,81&nbsp;% arabiske muslimer, 1,78&nbsp;% er arabisk-kristne, 2,52&nbsp;% er drusere og 4,9&nbsp;% er ikke klassifisert etter religion. Befolkningsveksten er anslått til 0,8&nbsp;% årlig. 

## Referanser
Arion subfuscus

***Arion subfuscus*** er et bløtdyr og tilhører de landlevende lungesneglene i familiegruppen skogsnegler.  Den er en av «nakensneglene» uten synlig skall.

*Arion subfuscus* (Draparnaud, 1805) er av enkelte entomologer i Tyskland og Tsjekkia, regnet som et synonym av Oransjeskogsnegl, *[[Oransjeskogsnegl|Arion fuscus]]*.

## Utseende
*Arion subfuscus* har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier.  De har en kappehule som er en del av åndedrettet til sneglen, og den tjenestegjør som en lunge.  Man kan lett se åpningen til kappehulen som et hull, normalt på høyre siden av kappen. Skogsnegler har åndehullet foran midten av kappa.
*Arion subfuscus* kan ligne på enkelte arter i familien kjølsnegler (Limacidae), men disse  har åndehullet bak midten av kappa og en kjøl på den bakre delen av kroppen. Mange av artene inne skogsnegler ligner på hverandre.  For å kunne artsbestemme disse med sikkerhet kan det kreves undresøkelse av de indre organene. (genitaliene).

## Levevis
*Arion subfuscus* lever for det meste av ulike plantedeler, som den spiser.  Den har ikke tenner, men en raspetunge, som den kan raspe i seg maten med.  Men den kan spise døde dyr (åtsler)  eller mindre snegler som de kommer over.

*Arion subfuscus* finnes på fuktige steder med skygge. Den er aktive om natten når luftfuktigheten er høyere. Om dagen hviler den ofte undere steiner eller i tett vegetasjon. Om været blir for tørt og varmt,  lukker den åpningen til kapphulen, mest mulig for å spare på fuktigheten.

*Arion subfuscus* er hermafroditter (tvekjønnet). For å kunne legge egg kreves allikevel to snegler, som under paringen, befrukter hverandre gjensidig.  Den legger flere hundre egg i grupper på 20-30 egg, på skyggefulle fuktige steder.  Etter noen uker klekker eggene. De nyklekkete sneglene ser ut som miniatyrer av de voksne individene.   Utviklingstiden til et voksent individ kan variere etter arten, men mellom seks og sju måneder er vanlig.

## Referanser


## Eksterne lenker
*
Banansnegler

* *[[Ariolimax californicus|A. californicus]]*  
* *[[Ariolimax columbianus|A. columbianus]]*  
* *[[Ariolimax dolichophallus|A. dolichophallus]]*

**Banansnegler** er et bløtdyr og tilhører de landlevende lungesneglene i familiegruppen skogsnegler.  Den er en av «nakensneglene» uten synlig skall.

De finnes ikke i Norge eller Europa, men er utbredt i Mellom- og Nord-Amerika.

## Utseende
Banansnegler er vanligvis gule og ikke helt ulike bananer, noe som grunnen til navnet.  Men noen av artene kan være brune, grønne eller nesten hvite. *[[Ariolimax columbianus]]* har mørke flekker, disse kan nesten helt dekke den gule fargen. Den er den nest største landlevende sneglen i verden og kan bli opptil 25&nbsp;centimeter.  Den største er  *[[Limax cinereoniger]]* som finnes i Europa, den kan bli hele 30&nbsp;cm.

Banansnegler har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier.  De har en kappehule som er en del av åndedrettet til sneglen, og den tjenestegjør som en lunge.  Man kan lett se åpningen til kappehulen som et hull, normalt på høyre siden av kappen. Skogsnegler har åndehullet foran midten av kappa.

## Levevis
Banansnegler  lever for det meste av døde plantedeler og døde dyr (åtsler), som den spiser.  Den har ikke tenner, men en raspetunge, som den kan raspe i seg maten med.

Banansnegler  finnes på fuktige steder med skygge. Den er aktive om natten når luftfuktigheten er høyere. Om dagen hviler den ofte undere steiner eller i tett vegetasjon. Om været blir for tørt og varmt,  lukker den åpningen til kapphulen, mest mulig for å spare på fuktigheten.

Banansnegler  er hermafroditter (tvekjønnet). For å kunne legge egg kreves allikevel to snegler, som under paringen, befrukter hverandre.  De legger flere hundre egg i små grupper, på skyggefulle fuktige steder.  Etter noen uker klekker eggene. De nyklekkete sneglene ser ut som miniatyrer av de voksne individene.   Utviklingstiden til et voksent individ kan variere etter arten.

## Systematisk inndeling

* bløtdyr (Mollusca)
** snegler (Gastropoda)
*** lungesnegler (Pulmonata)
**** delgruppe Stylommatophora 
***** overfamilie Helicoidea
****** familie skogsnegler (Arionidae)
******* slekt banansnegler – *[[Ariolimax]]*
******** *[[Ariolimax californicus]]* J. G. Cooper, 1872 
******** *[[Ariolimax columbianus]]* (Gould, 1851) 
******** *[[Ariolimax dolichophallus]]*

## Eksterne lenker
*
Sentraldistriktet

**Sentraldistriktet** (hebraisk: , *Meḥoz haMerkaz*) i Israel er ett av Israels seks administrative distrikter, og inkluderer brorparten av Sharion-regionen. Distriktshovedstaden er Ramla; distriktets største by er Rishon LeZion. Per 2005 var befolkningen på 1&nbsp;613&nbsp;700. 

Ifølge Israels statistiske sentralbyrå er 88 % jøder, 8 % er arabere og 4 % ikke klassifisert (for det meste russere med jødiske familiebånd).

## Eksterne lenker
*
Kappehule

**Kappehule** er et hulrom under kappen på bløtdyr. Hos de fleste bløddyr skjuler kappehulene gjellene (som regel to eller fire i tallet), utførselsåpningene for tarmen, nyrene, forplantningskjertlene og (hos blekkspruter) blekksekken. Hos blekkspruter er dessuten kappehulen muskuløs, og åpningen til den er traktformet, slik at blekkspruten kan bevege seg ved å klemme ut vann fra kappehulen gjennom åpningen i høy hastighet. Hos lungesnegler er kappehulen  er en del av åndedrettsystemet, og den tjenestegjør som en lunge.  Man kan lett se åpningen til kappehulen som et hull, normalt på høyre siden av kappen. Noen har åndehullet foran midten av kappa som skogsnegler, andre har det bak midten som hos kjølsneglene.
Vitne til mord

***Vitne til mord*** (originaltittel: *Witness*) er en amerikansk kriminalthriller fra 1985 regissert av  Peter Weir. Filmen handler om en politietterforsker fra storbyen som forsøker å beskytte en liten gutt i et amishsamfunn som nylig har vært vitne til et drap mens han var i byen. Når etter etterforskeren selv blir forsøkt myrdet velger han å gå undercover og bo sammen med amishene på landet. Hovedrollen spilles av Harrison Ford, mens sentrale biroller spilles av Kelly McGillis, Lukas Haas, Jan Rubeš, Danny Glover, Josef Sommer, Alexander Godunov og Patti LuPone.

*Vitne til mord* ble godt mottatt av filmanmelderne og ble en publikumssuksess i USA.

Den vant to Oscar, blant annet for beste manus.

## Handling
Den åtte år gamle amishgutten Samuel er på reise sammen med sin mor Rachel. Hun er nylig blitt enke og skal besøke sin søster i storbyen Philadelphia. På et offentlige toalett på jernbanestasjonen blir gutten vitne til mordet på en politimann. Etterforskeren John Book blir satt på saken og til sitt store sjokk oppdager han at gutten peker ut en kollega av ham som morderen. Denne oppdagelsen leder Book inn i et livsfarlig spill og når han blir alvorlig skadet innser han at hans eneste redning er å gå i dekning hos amishfolket. Men det blir ikke enkelt siden de er pasifister og meget religiøse. I tillegg mangler de moderne hjelpemidler slik som strøm og telefon. Livsstilen deres ligger langt fra Books harde hverdag, men ikke fjernere enn at det oppstår en erotisk spenning mellom ham og den unge enken Rachel. Imens leter de korrupte politifolkene ved avdelingen som besatt etter Book og etterhvert klarer de å lokaliseres hvor han er gått i dekning. Det hele utvikler seg til et åpent oppgjør mellom Book og politisjefen.

## Om filmen
### Popularitet og økonomi
*Vitne til mord* ble en publikumssuksess i USA hvor den innbrakte $68,7 millioner og ble den niende mest innbringende filmen i 1985.

Produksjonskostnadene var på $12 millioner.

### Anmelderne
Den ble meget godt mottatt av anmelderne, noe som gjenspeiles i at den har fått 92 % på Rotten Tomatoes. Den amerikanske filmkritikeren Roger Ebert gav den toppscore, mens Leonard Maltin har gitt den 3 av 4 stjerner.

Også de norske anmelderne gav den god omtale. Både *[[VG]]*, *[[Aftenposten]]* og *[[Arbeiderbladet]]* gav den terningkast fem, mens *[[Dagbladet]]* gav fire. Anmelderen på DVD-nettstedet *CINERAMA* gav den terningkast fem i 2001.

### Priser
Den vant to Oscar (beste klipp og manus), en BAFTA (beste musikk), Edgar Allan Poe Awards (beste film) og manusprisen til Writers Guild of America.

### Annet
Viggo Mortensen har sin filmdebut i denne.

## I rollene

## Referanser


## Eksterne lenker
*
Agilent Technologies

**Agilent Technologies** er et amerikansk IT- og ingeniørselskap som er spesialisert på måling og matematisk testing. Bransjefokuset er på fast og trådløs IT- og teleteknologi, og produktene omfatter testing, systemanalyse, nettverkstesting og konsulenttjenester.

*Agilent* tilbyr måle- og testtjenester innen de fleste mobile og trådløse teknologier og plattformer. Selskapet ble etablert i 1999.

Selskapet har hovedkvarter i Santa Clara i California, og europeisk kontor i Amstelveen i Nederland.

## Referanser


## Eksterne lenker
*
AIRCOM International

**AIRCOM International** er et britisk IT-selskap som leverer nettverksløsninger og radioplanlegging for mobilnett innen WIMAX, GSM, UMTS, CDMA m.fl. Selskapet er spesialisert på skreddersøm av nettplanlegging og -utvikling, og ble grunnlagt i 1995.

Selskapet har kontorer i 18 land, og har levert tjenester i 118 land.

## Referanser


## Eksterne lenker
* AIRCOM International hjemmeside
Hans Ludvig Fredheim

**Hans Ludvig Fredheim** (født 18. juni 1953) er en lokalforfatter fra Trautskogen ved Bruvoll i Nord-Odal kommune.

Fredheim bor på et småbruk på Trautskogen i Nord-Odal, Han arbeider som lærer, men andre helga i juli inviterer han og kona Marit til slåttonn «Rotlaushælja» med høyhesjing på småbruket.

Fredheim skriver tekster av mange slag. Disse framfører han i mange sammenhenger; alene eller sammen med kor, musikere og andre samarbeidspartnere på en rekke arrangementer.

Han har skrevet en rekke sangtekster som er tonesatt og gitt ut på cd-er med visegruppa Villslusk der han er et av medlemmene: *Et år langs linna*, *- langs linna vil villblomma vækse, Sånn passe* og jule-cd-ene *Stjerner skal skinne* og *God jul! Hilsen Villslusk*.
Flere av tekstene finnes også med melodier på cd-en *Novemberlengsel* fra 2001.
Høsten 2004 medvirket han med sang og deklamasjon på *Skoggangssang*, en cd med tekster av lyrikeren Jakob Lishaugen.
Han er en medlem i visegruppa Tre Skalder, der han deltar med sang og tekster. De ga ut cd-en *Til ettertanke og en god del tankeløst* i 2011 og cd-en *Hva skal du bruke den til* i 2015. I 2017 ga han ut albumet *Med hånda på klinka* sammen med bluesmusikeren Arne Fjeld Rasmussen.

Fredheim er medlem av Hedmark Forfatterlag, og i 2012 mottok han Nord-Odal kommunes kulturpris.

## Bibliografi
* 2001: *Sløttønntid : på lja-stubb med bevende hjerter* (dikt)
* 2002: *Trautskogen i Nord-Odal : skisser og bilder frå en krets : med skogingen langs væg og sti, i ni og gammal tid*
* 2007: *Flyktningetransporten over Trøftskogen i Nord-Odal*
* (2010): "Kanskje var det ei gnist likevæl" Samtaler med lyrikeren Jakob Lishaugen.
* (2011): "Av Guds nåde, til Guds ære" Historia til Trøftskogen kapell.
* (2013): " Det visuelle rommet. Naturen i vårt indre og ytre landskap". I samarbeid med kunstneren Ivar Nordhagen.

## Referanser
Usurpasjon

**Usurpasjon** betegner ulovlig tilranelse av fremmed eiendom eller herredømme. En som usurperer kalles usurpator, og et beslektet begrep på norsk er tronraner. En usurpator er et ulovlig eller kontroversielt krav på makt, ofte, men ikke alltid i et monarki. Med andre ord, en person som tar makten i et land, by eller region for seg selv med ofte uventet fysisk styrke, foruten enkeltpersoner eller organisasjon som overtar en region via politisk innflytelse og påskudd, skjønt ordet «usurpator» betegner en enkeltperson, enten et enkeltindivid som handler alene eller som leder for en gruppe som støtter vedkommende.

Usurpator er således en betegnelse om en utfordrer til herskerposisjonen, ansett som illegitim/uekte tronarving. Betegnelsen forbindes gjerne med soldatkeisertiden i perioden 235–284 i romersk historie. Eksempelvis gjorde romerske Carausius, militær hærfører i romersk Britannia, opprør i 286 som usurpator, og erklærte seg som keiser i Britannia og nordlige Gallia (*Imperium Britanniarum*). I Sverige fikk i sin tid hertug og riksforstander Karl IX denne betegnelsen da han tok Sveriges kongekrone i avsetningskrigen 1598–1600 mot sin onkel og den legitime kong Sigismund.

## Se også
* Tronpretendent

## Fotnoter

## Referanser
Thor 5

**Thor 5**, også kjent som **Thor 2R**, er en norsk kommunikasjonssatellitt som eies av Telenor Satellite Broadcasting. Den ble skutt opp med en bærerakett av typen Proton-M den 11. februar 2008 klokken 12:34 norsk tid. Oppskytningen fant sted fra den russiske rakettoppskytningsbasen Bajkonur kosmodrom i Kasakhstan.

Satellitten, som skal erstatte de gamle satellittene Thor 2 og Thor 3, er bygget av Orbital Sciences Corporation i Virginia, USA, og hadde en kostnadsramme på 1,2 milliarder kroner. Den har 24 transpondere som skal distribuere signaler for tele- og datakommunikasjon, samt satellitt-tv. Satellittes levetid er ekstra lang, fordi den var alene i bæreraketten og dermed fikk nok skyvekraft til å bli brakt hele veien ut til geostasjonær bane uten å måtte bruke eget drivstoff. Levetiden kan dermed komme til å bli 20-30 år, nærmere det dobbelte av normal levetid.

## Eksterne lenker
* Suksess for Thor 5 – Norsk romsenter
* THOR 5 successfully launched – Telenor Satellite Broadcasting
Likhoslavl

**Likhoslavl** (russisk: Лихосла́вль) er en by i Tver oblast i Russland. Den ligger rundt 40&nbsp;km nordvest for Tver, ved jernbanen Moskva &ndash; St. Petersburg.

Likhoslavl vokste til en by på stedet til bosetningene *Ostasjkovo* (russisk: Осташково), grunnlagt i 1624), og *Likhoslavl*, som første gang er nevnt på begynnelsen av 1800-tallet). Den fikk innvilget bystatus i 1925.

St. Petersburg–Moskva-jernbanen løper gjennom Likhoslavl.

## Demografi
Befolkningsutvikling:
:

## Kjente personer fra Likhoslavl
*Vladimir Sokolov – sovjetisk dikter
*Olesja Rulin – skuespiller

## Referanser


## Eksterne lenker
*
Jorma Kaukonen

**Jorma Ludwik Kaukonen, Jr.** (født 1940) er en amerikansk blues, folk- og rock-gitarist som var medgrunnlegger av de amerikanske rockebandene Jefferson Airplane og Hot Tuna.

Kaukonen er sønn av en finsk diplomat. Han ble interessert i bluesmusikk i ung alder, og i 1957 startet han sammen med Jack Casady rockebandet 
*The Triumphs*.  Kaukonen flyttet til Washington for å studere ved Antioch College, der han lærte fingerpicking og ble introdusert for musikken til Reverend Gary Davis, som ble et viktig grunnlag for Kaukonens repertoar.

I 1961 begynte Kaukonen å studere sosiologi ved Santa Clara University i California og mens han bodde i San Francisco Bay Area spilte han blant annet med Janis Joplin under hennes første opptredener på lokale spillesteder.

I 1965 startet Kaukonen opp Jefferson Airplane sammen med Paul Kantner og Marty Balin. Ifølge Kaukonen selv var bakgrunnen for bandnavnet at han gikk under tilnavnet *Blind Thomas Jefferson Airplane* på grunn av sin forkjærlighet for bluesmusikk generelt og Blind Lemon Jefferson spesielt.

## Referanser




## Eksterne lenker
* 
* 
* 
*  Jorma Kaukonens ''Fur Peace Ranch Guitar Camp''
Dvergstjertspinner

**Dvergstjertspinner** (*Clostera pigra*) er en sommerfugl som tilhører familien tannspinnere (Notodontidae). Den skiller seg fra de andre norske stjertspinnerne (slekten *[[Clostera]]*) på at forvingenes spiss ikke er tydelig mørkere enn resten av vingen.

## Utseende
En nokså liten (vingespenn 23 – 28&nbsp;mm), brungrå spinner. Forvingens spiss er ikke markert mørkere enn resten av vingen. Antennene er markert fjærformede hos hannen, smalt fjærformede hos hunnen. **Brystet** har en mer eller mindre timeglass-formet, brunrød lengdeflekk. **Bakkroppen** har bakerst en dusk av lange hår som hos hannen er to-delt. Denne holdes opp mellom de sammenlagde vingene når sommerfuglen hviler. **Forvingen** er avrundet trekantet, ganske mørkt gråbrun. Den har tre mer eller mindre tydelige, lyse tverrstriper.Nær vingespissen er det er diffus, brunrød flekk, men denne når ikke helt ut til spissen. **Bakvingen** er ensfarget gråbrun.
Larven er grå med en gråhvit ryggstripe og noen gule flekker på ryygsiden. Spredt over hele kroppen er dusker av lange, grå hår. Hodet er svart med ganske lange hår.

## Levevis
Dvergstjertspinner finnes i hager, parker og åpne skogsområder. Larvene lever på arter i pilefamilien (Salicaceae), mest på osp men også på selje og ulike vierarter. Denne arten er lite kravfull. De voksne sommerfuglene flyr om natten i mai- september, i Sør-Skandinavia i to generasjoner, lenger nord bare i en årlig generasjon som flyr rundt midtsommer. Hannene kommer gjern til lys, hunnene ikke så ofte. Etter paringen klegegr hunnen 150 – 200 egg på vertsplantenes blader, enkeltvis eller i små grupper. Larvene lever enkeltvis eller noen få sammen, mellom toppskudd som de nøster sammen med silke. De forlater gjerne silkehuset for å spise.

## Utbredelse
Dvergstjertspinner finnes i det meste av Europa, videre østover gjennom Russland til Stillehavet i Øst-Sibir og det nordlige Kina. I Norge er den den videst utbredte av *[[Clostera]]-*artene, og finnes nord til det sørlige Nordland.

## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/clostera_pigra.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/pigra.html
## Eksterne lenker
*
Hiro Yamamoto

**Hiro Yamamoto** (født 13. april 1961) er en amerikansk bassgitarist som var en av grunnleggerne av Soundgarden. Han sluttet i bandet i 1990, og i 1991 ble han medlem av et band som kalte seg Truly.

## Referanser


## Eksterne lenker
* 
*
Training Day

***Training Day*** er en amerikansk film fra 2001 med Denzel Washington og Ethan Hawke i hovedrollene.

## Handling
Filmen handler om Jake Hoyts første dag på jobben som politimann. Der blir han partneren til veteranen Alonzo som viser ham hvordan man takler hverdagen som narkotikapoliti i Los Angeles' underverden. Spørsmålet er bare om ikke Alonzo er mer korrupt og farligere enn de som de forsøker å bekjempe.

## Om filmen
Filmen ble regissert av Antoine Fuqua og er 120 minutter lang. Filmen ble belønnet med en Oscar for beste mannlige hovedrolle, som gikk til Denzel Washington. Ethan Hawke ble også nominert til ''beste mannlige birolle''. Filmen vant to priser på MTV Movie Awards hvor en av prisene gikk til Snoop Dogg for *beste [[cameo]]*. Den andre gikk til Denzel Washington for *beste skurk*. Det amerikanske filminstituttet har kåret Washingtons rollefigur til filmhistoriens 50. beste skurkeskikkelse.

## Medvirkende
*Denzel Washington – Det. Alonzo Harris 
*Ethan Hawke – Jake Hoyt
*Scott Glenn – Roger 
*Tom Berenger – Stan Gursky 
*Harris Yulin – Doug Rosselli
*Raymond J. Barry – Lou Jacobs
*Cliff Curtis – Smiley
*Dr. Dre – Paul
*Snoop Dogg – Blue
*Macy Gray – Sandman's Wife
*Charlotte Ayanna – Lisa
*Eva Mendes – Sara
*Nick Chinlund – Tim
*Jaime Gomez – Mark
*Raymond Cruz – Sniper
*Noel Gugliemi – Moreno
*Samantha Esteban – Letty
*Clee Shaheed Sloan – Bone
*Denzel Whitaker – Dimitri

## Tagline
:«*The only thing more dangerous than the line being crossed, is the cop who will cross it.*»

## Annet
* Bruce Willis, Gary Sinise og Tom Sizemore ble tilbudt rollen som Alonzo.
* Når Davis Guggenheim skulle regissere var Samuel L. Jackson og Matt Damon valgt for de to hovedrollene. Imidlertid krevde Denzel Washington at Guggenheim måtte erstattes når han skrev under for å spille Alonzo Harris, og disse kravene ble hørt.
* Tobey Maguire var en stund valgt for å spille Jake Hoyt, og gjennomgikk til og med trening sammen med *Undercover Narcotics*-politimenn i Los Angeles i to måneder og la på seg flere kilo for rollen. Imidlertid ble han droppet når Ethan Hawke, regissør Fuquas førstevalg for rollen, endelig ble ledig.

## Referanser


## Eksterne lenker
* 
*
Sura (elv)

**Sura** (russisk: Сура́, tsjuvasjisk: Сăр) er ei elv i Russland. Den er ei høyre sideelv til Volga, og renner gjennom Penza oblast, Mordovia, Uljanovsk oblast, Tsjuvasjia og Nizjnij Novgorod oblast. Den er 841&nbsp;km lang, med et nedbørfelt på . Sura er farbar for båter til 394&nbsp;km fra munningen.

Byene Penza, Alatyr, Sjumerlja og Jadrin ligger langs Sura.

## Referanser


## Eksterne lenker
*
Mannen som visste for meget (film fra 1956)

***Mannen som visste for meget*** (originaltittel: *The Man Who Knew Too Much*) er en amerikansk spenningsfilm fra 1956, produsert og regissert av Alfred Hitchcock. Den er en gjeninnspilling av Hitchcocks film ved samme navn fra 1934. Manuskriptet er skrevet av John Michael Hayes etter en historie av Charles Bennett og Wyndham Lewis.

## Handling
Under en feriereise i Marokko blir Ben og Jo innblandet i en sammensvergelse hvor oppgaven er et attentat på en politisk leder. Deres lille sønn blir kidnappet, for å tvinge Ben til ikke å røpe opplysninger han har fått greie på.  Ettersøkelsen av deres sønn bringer de fortvilte foreldrene til London, hvor gutten holdes som gissel. Klimaks finner sted i Royal Albert Hall, hvor attentatet forsøkes utført.

## Priser og mottakelse
Filmen vant Oscar for beste musikk. Sangen «Que Sera, Sera (Whatever Will Be, Will Be)» av Jay Livingston og Ray Evans ble sunget flere ganger i filmen av Doris Day og toppet hitlistene i USA og England.

## Medvirkende
* James Stewart i rollen som Ben McKenna 
* Doris Day i rollen som Jo McKenna
* Daniel Gélin i rollen som Louis Bernard
* Brenda de Banzie i rollen som mrs. Drayton
* Bernard Miles i rollen som Mr. Drayton
* Mogens Wieth i rollen som ambassadøren
* Reggie Nalder i rollen som leiemorder

## Eksterne lenker
*
Juliane

**Juliane** er en norsk, dansk, fransk og tysk form av kvinnenavnet *[[Juliana]]* dannet av det romerske mannsnavnet *[[Julianus]]*, som igjen er avledet av *[[Julius (navn)|Julius]]*. Navnet har opprinnelse i det latinske ordet *iovilius*, «dedikert til guden Jove».

## Utbredelse
Tabellen nedenfor gir en detaljert oversikt over populariteten til fornavnet Juliane i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Juliane Werding (f 1956), tysk sanger og viseforfatter
* Juliane Köhler (f 1965), tysk skuespiller
* Juliane Banse (f 1969), tysk sanger

## Referanser


## Eksterne lenker
*
Repet

***Repet*** (originaltittel: *Rope*) er en amerikansk film fra 1948 regissert av Alfred Hitchcock med manuskript av Arthur Laurents. Den utmerker seg ved at den består av kun ti tagninger (ubrutte opptak), og altså stort sett uten klipp, samt ved at hele filmen foregår i én stor kulisse. *Repet* var også Hitchcocks første fargefilm (*[[Technicolor]]*).

Historien er basert på et skuespill av Patrick Hamilton og &ndash; tross Hamiltons benektelse &ndash; inspirert av tenåringsguttene Nathan Leopold og Richard Loebs drap på 14 år gamle Robert Franks i Chicago i 1924. Dette drapet inspirerte Hitchcock til enda to filmer, *Compulsion* fra 1959 og *Swoon* fra 1992. Hamilton skrev også skuespillet som ble filmatisert som *[[Gasslys]]* med Ingrid Bergman i hovedrollen.

## Handling
Filmen starter med at de to vennene Philip og Brandon (spilt av Granger og Dall) dreper en tidligere klassekamerat, David, og legger ham i en stor kiste i leiligheten. Især Brandon er overbevist om deres menneskelige overlegenhet, og med utgangspunkt i en gammel diskusjon om kunsten å drepe, rettferdiggjør de mordet. Brandon har attpåtil invitert Davids far, moren (som er syk og erstattes av Davids tante) og kjæreste, dennes forrige kjæreste, samt de unge mennenes gamle mentor og opphavsmann til ideen om overmennesker, Rupert (spilt av Stewart).

Brandon arrangerer en buffet på kisten, og under selskapet kommer han med små hint om mordet på David, hvis fravær alle undrer seg over. Philip misliker situasjonen, og Rupert aner uråd.

Da selskapet har brutt opp, vender Rupert tilbake med påskuddet at han glemte sigarettetuiet, og lykkes i å åpne kisten. Han innser at de teoretiske betraktninger han har diskutert med de unge menn i skoletiden, ble tatt bokstavelig, og han tilkaller politiet.

## Medvirkende
* James Stewart – Rupert Cadell
* John Dall – Brandon Shaw
* Farley Granger – Phillip Morgan
* Cedric Hardwicke – Mr. Kentley
* Constance Collier – Mrs. Atwater
* Douglas Dick – Kenneth Lawrence
* Edith Evanson – Mrs. Wilson
* Dick Hogan – David Kentley
* Joan Chandler – Janet Walker

## Referanser


## Eksterne lenker
*